**ԹԵՄԱ 7. ԱՇԽԱՐՀԻ ԲՆԱԿԱՆ ՊԱՅՄԱՆՆԵՐ ԵՎ ՌԵՍՈՒՐՍՆԵՐ**

**§ 49. Աշխարհագրական միջավայր, բնական պայմաններ և ռեսուրսներ**

|  |
| --- |
| *Թեմայի նպատակին հասնելու համար սովորողը պետք է կարողանա.** *Բնորոշել* բնական պայմաններն ու ռեսուրսները՝ որպես աշխարհագրական միջավայրի գլխավոր տարրեր:
* *Գնահատել* բնական ռեսուրսների տնտեսական, սոցիալական և էկոլոգիական նշանակությունը:
* *Վերլուծել* բնական պայմանների ազդեցությունը մարդու տնտեսական գործունեության վրա:
* *Մեկնաբանել* արդյունավետ ռեսուրսօգտագործման արդի սկզբունքները:
* *Վերլուծել* բնական ռեսուրսները՝ ըստ սպառման և փոխարկելիության հնարավորությունների:
 |

Պոտոսյան Ա. և ուրիշն. Աշխարհագրություն 11, դասագիրք.- Եր.: Զանգակ, 2017.- էջ 23-27:

**§ 50. Աշխարհի բնակչության և երկրների ապահովվածությունը տարբեր տեսակի բնական ռեսուրսներով**

|  |
| --- |
| *Թեմայի նպատակին հասնելու համար սովորողը պետք է կարողանա.** *Ներկայացնել* ըստ ծագման բնական ռեսուրսների  աշխարհագրական տեղաբաշխումը (տարածումը):
* *Գնահատել* մարդկության և առանձին երկրների ապահովվածությունը տարբեր տեսակի բնական ռեսուրսներով:
 |

Պոտոսյան Ա. և ուրիշն. Աշխարհագրություն 11, դասագիրք.- Եր.: Զանգակ, 2017.- էջ 28-34:

**§ 51. Ընդերքի ռեսուրսներ**

|  |
| --- |
| *Թեմայի նպատակին հասնելու համար սովորողը պետք է կարողանա.** *Ներկայացնել* ընդերքի ռեսուրսների  աշխարհագրական տեղաբաշխումը (տարածումը):
* *Գնահատել* մարդկության և առանձին երկրների ապահովվածությունը ընդերքի ռեսուրսներով:
 |

1. Վալեսյան Լ. Բնօգտագործում և բնապահպանություն, 9-րդ դասարան.- Եր.: Լույս, 2005.- էջ 28-36:

2. Պոտոսյան Ա. և ուրիշն. Աշխարհագրություն 11.-Եր.: Զանգակ, 2017.- էջ 28-29:

**§ 52. Հողային ռեսուրսներ**

|  |
| --- |
| *Թեմայի նպատակին հասնելու համար սովորողը պետք է կարողանա.** *Ներկայացնել* հողային ռեսուրսների  աշխարհագրական տեղաբաշխումը (տարածումը):
* *Գնահատել* մարդկության և առանձին երկրների ապահովվածությունը հողային ռեսուրսներով:
 |

1. Վալեսյան Լ. Բնօգտագործում և բնապահպանություն, 9-րդ դասարան,.-Եր.: Լույս, 2005.- էջ 62-71:

2. Պոտոսյան Ա. և ուրիշն. Աշխարհագրություն 11,- Եր.: Զանգակ, 2017.- էջ 29-32:

**§ 53. Կլիմայական և տիեզերական ռեսուրսներ**

|  |
| --- |
| *Թեմայի նպատակին հասնելու համար սովորողը պետք է կարողանա.** *Ներկայացնել* կլիմայական և տիեզերական ռեսուրսների  աշխարհագրական տեղա­բաշ­խումը (տարածումը):
* *Գնահատել* մարդկության և առանձին երկրների ապահովվածությունը կլիմայական և տիեզերական ռեսուրսներով:
 |

Աշխարհագրություն: 11–րդ դասարան: Դասագիրք/Ա.Պոտոսյան, Մ.Մանասյան, Խ.Սարգսյան և այլք.–Եր.: Զանգակ–97, 2017, էջ 116-121:

**§ 54. Ջրային ռեսուրսներ: Համաշխարհային օվկիանոսի ռեսուրսները**

|  |
| --- |
| *Թեմայի նպատակին հասնելու համար սովորողը պետք է կարողանա.** *Ներկայացնել* ջրային ռեսուրսների  աշխարհագրական տեղա­բաշ­խումը (տարածումը):
* *Գնահատել* մարդկության և առանձին երկրների ապահովվածությունը ջրային ռեսուրսներով:
* *Բացատրել* Համաշխարհային օվկիանոսի ջրային և ընդերքի օգտագործումն ու նշանակությունը մարդկության համար:
 |

Պոտոսյան Ա. և ուրիշն. Աշխարհագրություն 11, դասագիրք,- Եր.: Զանգակ, 2017.- էջ 35-36:

**Ջրային ռեսուրսներ (լրացում):** *Ջրային ռեսուրսներ* հասկացությունը մեկնաբանվում է երկու իմաստով: Նախ՝ դա օվկիանոսներում, ծովերում, լճերում ստորերկրյա ջրերում և անգամ կենդանի օրգանիզմներում առկա ջրի պաշարներն են: Երբեմն ջրային ռեսուրսներ են համարվում միայն քաղցրահամ ջրերի պաշարները, որոնք կազմում են ամբողջ ջրոլորտի շուրջ 2.5%-ը:

 Երկրագնդի ջրային ռեսուրսները կազմում են ավելի քան 1.3 մլրդ կմ3: Երկրագնդի ջրային ռեսուրսների 95%-ը կուտակված է օվկիանոսներում, իսկ մնացած 5%-ը կազմում են ցամաքային ջրերը: Փաստորեն ցամաքային ջրերի կեսն է քաղցրամ և կազմում է 36 մլն կմ3:

Ընդհանուր առմամբ, լայն իմաստով, երկրագնդի վրա գոյություն ունի ջրի մուտքի և ելքի մեկական աղբյուր (մուտքինը՝ մթնոլորտային տեղումներն են, իսկ ելքինը՝ գոլորշացումը) Տարեկան գոլոշացումը երկրի ամբողջ մակերևույթից կազմում է 1030 մմ կամ 525 մլն կմ3: Վերջինս երկրագնդի ջրային հաշվեկշռի միջինացված ցուցանիշն է, ինչը պայմանավորում է երկրագնդի բնական միջավայրի բազմազանությունը: Ջուրը նաև կարևոր **միջավայրաստեղծ** նշանակություն ունի: Գետերն իրենց իսկ ստեղծած հունի ուղղությամբ հսկայական քայքայիչ աշխատանք են կատարում՝ ստեղծելով գետահովիտներ, տեղափոխում են տարբեր մեծության ապարներ, ստեղծում են հեղեղատներ և այլն:

 Ջուրը հսկայական աշխատանք է կատարում **օվկիանոսում**՝ կուտակելով և շերտ առ շերտ դասավորելով ցամաքից տեղափոխված հսկայական գետաբերուկները: Միաժամանակ ծովափերին ալեբախության հետևանքով առաջացնում է ծովախորշեր, ֆիորդներ, երկարաձիգ ավազե ափեր և այլն:

 Ջրային ռեսուրսների մեծ պաշարներ են կուտակվում երկրի ընդերքում՝ առաջացնելով **ստորերկրյա ջրեր:** Այդ ջրերը հաճախ ելք են ստանում որպես աղբյուրներ, դրանց մի մասը, հանքային աղեր լուծելով, դուրս են գալիս երկրի մակերես որպես հանքային աղբյուր: Երկրագնդի քաղցրահամ ջրերի 30%-ը ստորերկրյա ջրեր են:

 Մթնոլորտում է գտնվում երկրագնդի ջրային ռեսուրսների 0.001%-ը: Ջրային գոլոր­շիները և դրանցից առաջացած ջրի կաթիլներն ու սառցե բյուրեղները մթնոլորտում իրենց մեջ են լուծում գազեր, փոշեհատիկի չափ ունեցող տարբեր նյութեր:

 Երկրագնդի ջրային ռեսուրսների 70%-ը կուտակված է (մայրցամաքային կամ ծածկո­ցային և լեռնահովտային) սառցադաշտերում: Արկտիկայի և Անտարկտիկայի սառցա­դաշ­տերից պոկված այսբերգները քաղցրահամ ջրի հսկա շտեմարաններ են և տեղափոխվելով կարող են ապագա­յում լուծել արևադարձային երկրներում առկա քաղցրահամ ջրի հիմնախնդիրը (նկ. 1):



***Նկ.1. Այսբերգի քարշակումը նավի միջոցով***

 Ջրային ռեսուրսներով առավել ապահովված երկրների թվին են պատկանում **Բրազիլիան, Ռուսաստանը, ԱՄՆ-ն, Կանադան, Ինդոնեզիան**:

 Քաղցրամ ջուր օգտագործող հիմնական ոլորտներն են **գյուղատնտեսությունը, արդյունա­բերությունը, էլեկտրաէներգետիկան և կոմունալ տնտեսությունը**:

 Գյուղատնտեսության համար քաղցրահամ ջրային ռեսուրսների դերն անփոխարինելի է, առանց ջրային ռեուրսների՝ անհնար է զբաղվել գյուղատնտեսությամբ, առանձնապես՝ բուսաբուծությամբ:

 Ջրային էլեկտրակայաններին բաժին է ընկնում էլեկտրաէներգիայի համաշխարհային արտադրության 17%-ը: Վերջին տասնամյակում Հայաստանում կառուցվել է 80-ից ավելի փոքր ջրէկ-եր, որոնց արտադրած էլեկտրաէներգիան բավականին էժան է:

 Կոմունալ տնտեսության կողմից օգտագործվող քաղցրահամ ջրային ռեսուրսների ծավալները երկրագնդի և առանձին երկրների բնակչության թվի աճին զուգընթաց, անընդհատ աճում են:

**Հարցեր և առաջադրանքներ**

1. Ինչքա՞ն են երկրագնդի ջրային պաշարները և ինչպե՞ս են դրանք տեղաբաշխված:
2. Ինչպե՞ս են օգտագործվում ջրային ռեսուրսները տնտեսության տարբեր ոլորտներում:

***Շարունակությունը՝***  Համաշխարհային օվկիանոսի ռեսուրսները:

 Աշխարհագրություն: 11-րդ դասարան: Դասագիրք / Ա․Պոտոսյան, Մ․ Մանասյան, Խ. Սարգսյան, Ա. Գրիգորյան, Թ. Վարդանյան, Ա. Հով­սեփյան.- Եր.: Զանգակ,   2017,- էջ 35-36: http://online.fliphtml5.com/fumf/vzzc/#p=36:

**§ 55. Կենսաբանական ռեսուրսներ**

|  |
| --- |
| *Թեմայի նպատակին հասնելու համար սովորողը պետք է կարողանա.** *Ներկայացնել* կենսաբանական ռեսուրսների  աշխարհագրական տեղա­բաշ­խումը (տարածումը):
* *Գնահատել* կենսաբանական ռեսուրսների նշանակությունը բնության և մարդկության համար:
 |

Պոտոսյան Ա. և ուրիշն. Աշխարհագրություն 11, դասագիրք.- Եր.: Զանգակ, 2017,- էջ 32-33, էջ 139-147, էջ 148-150:

**§ 56. Ռեկրեացիոն ռեսուրսներ**

|  |
| --- |
| *Թեմայի նպատակին հասնելու համար սովորողը պետք է կարողանա.** Ներկայացնել ռեկրեացիոն ռեսուրսների  աշխարհագրական տեղա­բաշ­խումը (տարածումը):
* Գնահատել ռեկրեացիոն ռեսուրսների նշանակությունը մարդկության համար:
 |

Պոտոսյան Ա. և ուրիշն. Աշխարհագրություն 11, դասագիրք,- Եր.: Զանգակ, 2017.- էջ 37-38: